26. 8. 88 De Europæiske Fællesskabers Tidende Nr. C 222/5 
II 
(Forberedende retsakter) 
KOMMISSIONEN 
Forslag til Rådets afgørelse om de generelle retningslinjer for den finansielle og faglige bistand 
til udviklingslandene i Asien og Latinamerika i 1989 
KOM(88) 397 endelig udg. 
(Forelagt af Kommissionen den 29. juli 1988) 
(88/C 222/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, 
under henvisning til Rådets forordning (EØF) nr. 442/81 
af 17. februar 1981 om finansiel og faglig bistand til 
ikke-associerede udviklingslande ('), særlig artikel 9, 
stk. 2, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
Der bør fastsættes generelle retningslinjer for Kommis­
sionens forvaltning af den finansielle og faglige bistand 
til udviklingslandene i Asien og Latinamerika, som skal 
iværksættes i 1989; 
Fællesskabet bekræftigede i tilknytning til Hamburg­
konferencen (San José IV) i februar 1988 sin støttctil 
demokratiseringsprocessen i de forskellige lande på Den 
Mellemamerikanske Landtange — 
TRUFFET FØLGENDE AFGØRELSE: 
Artikel 1 
Mål og prioritering 
Behovene i de dårligst stillede lande og hos de mest 
trængende befolkningsgrupper skal fortsat stå i centrum 
for Fællesskabets aktion. 
Udviklingen af landdistrikterne, herunder især foranstalt­
ninger, som har til formål at forbedre fødevaresitu­
ationen, har prioritet for dermed at bidrage til kampen 
mod sulten i verden. Inden for udviklingen af landdi­
strikterne lægges der særlig vægt på produktion og hjæl-
(') EFT nr. L 48 af 21. 2. 1981, s. 8. petjenester samt aktioner vedrørende social infrastruktur, 
og på uddannelsen af Landmænd og ledere på mellemni­
veau i forbindelse med de udvalgte projekter og 
programmer. Der gives også støtte til små og mellem­
store virksomheder, og det tilstræbes i den forbindelse at 
etablere joint ventures med Fællesskabets virksomheder. 
Støtten til de regionale integrationsbestræbelser videre­
føres og styrkes i øvrigt på alle områder, hvor Fælleska­
bets støtte kan udgøre et positivt bidrag. 
Bistanden afpasses efter hvert lands og hver regions 
behov og prioritering. 
For Asiens vedkommende tages der i særlig grad hensyn 
til behovet for overførsel af kapital med henblik på at 
øge erhvervsinvesteringerne særligt inden for landbrugs­
sektoren, samt behovet for at forbedre de dårligst stillede 
befolkningsgruppers levevilkår. 
For Latinamerikas vedkommende lægges der særlig vægt 
på mindskelsen af sociale uligheder gennem støtte til 
pilotforanstaltninger med henblik på såvel landbrugsre­
former som tilskyndelse til selvstændig forvaltning i land­
distrikterne. 
Der lægges særlig vægt på Fællesskabets bistand til 
Mellemamerika både på regionalt og nationalt plan. 
I lande, hvor dette er en nødvendig forudsætning, kan 
der gennemføres ad hoc-uddannelsesprojekter. 
I alle tilfælde, hvor der er mulighed herfor, anvendes 
Fællesskabets bistand til forberedelse og iværksættelse af 
landbrugspolitikken (fødevarestrategier), om nødvendigt 
ved udnyttelse af Fællesskabets fødevarehjælp. 
Nr. C 222/6 De Europæiske Fællesskabers Tidende 26. 8. 88 
For så vidt angår de mindst udviklede lande, hvor land­
brugsudviklingen bremses på grund af mangel på infra­
struktur, kan bistanden undtagelsesvis anvendes hertil. 
Artikel 2 
Budgettildeling 
Asien og Latinamerika råder over særskilte budgettilde­
linger til gennemførelse af det finansielle og faglige 
samarbejde. 
Der oprettes fælles reserver for Asien og Latinamerika 
med henblik på de særlige aktioner, som omhandles i 
artikel 5; bevillingerne hertil tilvejebringes ved en pro 
rata-nedsættelse af de to budgettildelinger med de i 
artikel 5 angivne procentsatser. 
Artikel 3 
Foranstaltninger, der skal råde bod på særlige forhold 
Den del af bistanden, som i overensstemmelse med 
artikel 3, stk. 3, i forordning (EØF) nr. 442/81 forbe­
holdes særlige forhold, herunder genopbygning efter 
katastrofer, begrænses til maksimalt 10 % af de i artikel 
2 omhandlede disponible bevillinger, således at behov, 
hvis omfang vanskeligt kan forudses, kan imødegås på 
passende vis. 
Artikel 4 
Bistandens gennemførelse 
Bistand ydes til projekter og programmer, herunder i 
givet fald integrerede projekter og sektorprogrammer, i overensstemmelse med forordning (EØF) nr. 442/81 og 
andre relevante bestemmelser. 
Midlerne tildeles under hensyntagen til: 
— aktionernes reelle betydning for udviklingen samt 
deres overensstemmelse med modtagerlandenes og 
-regionernes . prioritering og de mest trængende 
befolkningsgruppers behov 
— modtagerlandenes indkomstniveau og udviklings­
behov, omfanget af de tidligere tildelte midler samt 
de indvundne erfaringer i forbindelse med gennemfø­
relsen af tidligere bistand 
— de samarbejdsaftaler, der er indgået med visse bi-
standsmodtagende lande eller landegrupper. 
Kommissionen og medlemsstaterne bestræber sig på at 
øge omfanget af samfinansieringen, især mellem Fælles­
skabet og medlemsstaterne, samt med andre lande og 
internationale organisationer. 
Artikel 5 
Særlige bestemmelser 
Fællesskabet støtter i Asien og Latinamerika landbrugs­
forskning på alle niveauer. Den vejledende procentsats til 
fordel for international forskning er 3 % af de i artikel 2 
nævnte bevillinger. 
For så vidt angår administrationsudgifterne til 
1989-programmet (anvendelse af eksperter udefra, tilve­
jebringelse af specialister), er den vejledende procentsats 
2 % af de i artikel 2 nævnte bevillinger.